ירבוע ארך-אוזניים

ירבוע ארך-אוזניים (שם מדעי: Euchoreutes naso) הוא מין מכרסם יחיד בסוגו ממשפחת הירבועיים החי במדבר גובי שבמרכז אסיה, במונגוליה ובמדבר טקלה מקאן שבמחוז שינג'יאנג בסין. אלו אזורי מדבר חמים והירבוע הוא פעיל לילה כדי להימנע מהתחממות יתר.

מאפיינים 
אורכו של הירבוע 70-90 מ"מ, אך זנבו הארוך מגיע ל-150-162 מ"מ. משקלו 24-38 גרם. הוא בעל רגליים ארוכות שעוזרות לו לקפץ לאורך של 40-46 מ"מ בפעם אחת. פרוותו אדמדמה עם שיער חום בהיר ומעט לבן. הזנב מכוסה בשערות עבות וכהות בקצה.

הירבוע ידוע בעיקר בגלל אוזניו הענקיות איתם הוא קולט רעשים נמוכים ביותר, בעיקר של טרפו - חרקים מדבריים וכן של טורפיו השקטים, למשל מיני ינשופיים המתמחים בציד חרישי. הוא נמלט מטורפיו על ידי קפיצות זריזות לעבר מחילתו. כך הוא גם משיג את טרפו.

לא ידוע הרבה על ירבוע זה ולא תועד עליו בטבע הרבה.

קישורים חיצוניים

הערות שוליים

טקסונים שתוארו בידי פיליפ סקלטר
ירבועיים
יונקים יחידים בסוגם
מונגוליה: יונקים
מדבר גובי: בעלי חיים
בעלי חיים שתוארו ב-1891